CELEX: 62017TN0510
Language: et
Date: 2017-11-06 00:00:00
Title: Kohtuasi T-510/17: 4. augustil 2017 esitatud hagi – Del Valle Ruiz ja teised versus komisjon ja Ühtne Kriisilahendusnõukogu

6.11.2017   
            
            
               ET
            
            
               Euroopa Liidu Teataja
            
            
               C 374/35
            
         4. augustil 2017 esitatud hagi – Del Valle Ruiz ja teised versus komisjon ja Ühtne Kriisilahendusnõukogu
   (Kohtuasi T-510/17)
   (2017/C 374/53)
   Kohtumenetluse keel: inglise
   
      Pooled
   
   
      Hagejad: Antonio Del Valle Ruiz (Mexico City, Mehhiko) ja 41 teist hagejat (esindajad: P. Saini, QC, barrister J. Pobjoy ja solicitor R. Boynton)
   
      Kostjad: Euroopa Komisjon ja Ühtne Kriisilahendusnõukogu
   
      Nõuded
   
   Hageja palub Üldkohtul:
   
               —
            
            
               tühistada esiteks Ühtse Kriisilahendusnõukogu 7. juuni 2017. aasta täitevistungil vastu võetud otsus SRB/EES/2017/08, millega otsustati äriühingu Banco Popular Español, A.S. kriisilahendus, ning teiseks komisjoni otsus (EL) 2017/1246 (1); tunnistada lisaks sellele määruse (EL) nr 806/2014 (2) artiklid 18 ja 22 kehtetuks;
            
         
               —
            
            
               mõista kohtukulud välja kostjatelt.
            
         
      Väited ja peamised argumendid
   
   Hagi põhjenduseks esitab hageja üheksa väidet.
   
               1.
            
            
               Esimene väide, et ühtse kriisilahenduskorra määruse artikkel 18 on ebaseaduslik ning selles kehtestatud menetluses ei ole selleks puudutatud isikute jaoks ette nähtud võimalust oma seisukohtade esitamiseks ja selles ei ole kehtestatud järelevalve süsteemi, mis on vastuolus ELi põhiõiguste harta artiklitega 41, 47 ja 48 ning b) proportsionaalsuse põhimõttega.
            
         
               2.
            
            
               Teine väide, et olenemata sellest, kas ühtse kriisilahenduskorra määruse artikkel 18 on ebaseaduslik või mitte, on vaidlustatud ühtse kriisilahenduskorra otsuse ja komisjoni otsusega rikutud ELi harta artikleid 41, 47 ja 48.
            
         
               3.
            
            
               Kolmas väide, et Ühtne Kriisilahendusnõukogu ja Euroopa Komisjon on rikkunud põhjendusteta ja ebaproportsionaalselt hagejate omandiõigust.
            
         
               4.
            
            
               Neljas väide, et Ühtne Kriisilahendusnõukogu ja Euroopa Komisjon on rikkunud kriisilahenduskorra määruse artiklit 20, kui ta ei viinud enne vaidlustatud kriisilahenduskorra otsuse ja komisjoni otsuse vastuvõtmist läbi nõuetekohast ja erapooletut hindamist.
            
         
               5.
            
            
               Viies väide, et Ühtne Kriisilahendusnõukogu ja Euroopa Komisjon on rikkunud kriisilahenduskorra määruse artikli 18 lõiget 1, kui ta määras kindlaks, et artikli 18 lõike 1 punktis a kehtestatud eeltingimused on täidetud.
            
         
               6.
            
            
               Kuues väide, et Ühtne Kriisilahendusnõukogu ja Euroopa Komisjon on rikkunud kriisilahenduskorra määruse artikli 21 lõiget 1, kui ta määras kindlaks, et asjakohaste kapitalivahendite mahakandmise või konverteerimise pädevuse kasutamise tingimused on täidetud.
            
         
               7.
            
            
               Seitsmes väide, et Ühtne Kriisilahendusnõukogu ja Euroopa Komisjon on rikkunud olulist menetlusnõuet, kui nad jätsid esitamata nõuetekohased põhjendused vaidlustatud Ühtse Kriisilahendusnõukogu otsuse ja komisjoni otsuse kohta.
            
         
               8.
            
            
               Kaheksas väide, et ettevõtte võõrandamise vahendi valikuga ei austanud Ühtne Kriisilahendusnõukogu ja Euroopa Komisjon a) proportsionaalsuse põhimõtet ja b) hagejate õiguspärast ootust, mis lähtub kriisilahendusskeemist, ilma et see oleks põhjendatud.
            
         
               9.
            
            
               Üheksas väide, et ühtse kriisilahenduskorra määruse artiklid 18 ja 22 rikuvad volituste delegeerimine põhimõtteid.
            
         
      (1)  Komisjoni 7. juuni 2017. aasta otsus (EL) 2017/1246, millega kinnitatakse Banco Popular Español S.A. kriisilahenduse skeem (teatavaks tehtud numbri C(2017) 4038 all) (ELT 2017, L 178, lk 15).
   
      (2)  Euroopa Parlamendi ja nõukogu 15. juuli 2014. aasta määrus (EL) nr 806/2014, millega kehtestatakse ühtsed eeskirjad ja ühtne menetlus krediidiasutuste ja teatavate investeerimisühingute kriisilahenduseks ühtse kriisilahenduskorra ja ühtse kriisilahendusfondi raames ning millega muudetakse määrust (EL) nr 1093/2010 (ELT 2014, L 225, lk 1).